《岳州作》
唐代·张说

夜梦云阙间，从容簪履列。朝游洞庭上，缅望京华绝。

潦收江未清，火退山更热。重欷视欲醉，懵满气如噎。

器留鱼鳖腥，衣点蚊虻血。发白思益壮，心玄用弥拙。

冠剑日苔藓，琴书坐废撤。唯有报恩字，刻意长不灭。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。